"તમને શી ખબર, મેં આગળ ચલાવ્યું કે "અમારા આર્યો જેને ઉદારચરિત કહે છે. તેના જ નમૂના આ લોકો છે. તેની કદર પાશ્ચાત્ય મૂઢ મતિવાળાઓ ન કરી શકે એ દેખીતું છે." મારો મિત્ર કંઇ બોલ્યો નહિ. તેણે નક્કી મને શામુશા મેનીયામાંથી પીડાતો દર્દી માન્યો હશે. મારા હિંદુસ્થાન પહોંચ્યા પછી થોડે દિવસે મારા મિત્રનો પત્ર મને ન્યુયોર્કથી મળ્યો. તેમાં તેમણે મને ખબર આપી હતી કે જાપાનમાં વધેલા બેકાર કામદારોને ક્યાં વસાવવા તેની ચિંતા જાપાનીઝ સરકારને થયેલી તે ટાળવા શામુશાની સમસ્ત પ્રજાએ રાજીખુશીથી આનંદ સહિત દરિયામાં હોમાવી દીધું હતું અને આખો ટાપુ જાપાનને ખાલી કરી આપ્યો હતો.